open-index/open-wikipedia-markdown huggingface dataset:
Gulielmus Hofdijk

**Gulielmus Iacobi filius** vulgo *Willem Jacobszoon* **Hofdijk** (nats die 27 Iunii 1816 Alcmariae, mortuus die 29 Augusti 1888 Arenaci) scriptor atque paedagogus Batavicus fuit.

## Vita
Filius aurifabri in principio in ludis docuit antequam officialiter chronicam et quotidianas res urbis natalis scriberet. Tum cum alacritate linguae et historiae Nederlandicis studuit neque neglexit picturam et poesim. Annis inter 1850 et 1886 in gymnasio Amstelodami alumnos historiam et litteras docuit.

Ingeniosus in omnibus artem spectantibus (ipse identidem pingebat) opera sua imaginibus propriis vive ornavit. Itaque eius opusculo »Historische landschappen« (Harlemi 1856) maxime plausum est. Cultum atque humanitatem patriae descripsit in »Ons voorgeschlacht in zijn dagelijks leven geschilderd« (Harlemi 1858–64). Una cum Iacobo van Lennep pepigit »Merkwaardige kasteelen in Nederland« (Amstelodami 1852–61). Carmina haec mentionis digna sunt: »Kennemerland. Balladen« (Harlemi 1850–52); placent etiam narratiunculae epicae »Aeddon« (Delfi 1852), »Griffo de Salier« (Harlemi 1852), »Helene« (Amstelodami 1854), »In't harte van Java« (Amstelodami 1881), »In het gebergte Di-Eng« (Beverwijk 1884) et »Dajang Soembi« (Amstelodami 1887).

Insuper dramaticos versos exaravit, qui autem vix dramatica argumenta in se habent. Etiam clavis historiae litterariae quidam »Geschiedenis der Nederlandsche letterkunde« (Amstelodami 1856) magni aestimabatur.

## Nexus externi
*opera et biographica
Iosephus Vicente Barbosa du Bocage

thumb|Iosephus Vicente Barbosa du Bocage

**Iosephus Vicente Barbosa du Bocage** (Lusitane *José Vicente Barbosa du Bocage* - Funchal 2 Maii 1823 - Olisipo 3 Novembris 1907) fuit naturalista et politicus Lusitanus.

Erat ille consobrinus secundus poetae Manuelis Mariae Barbosa du Bocage.

## De vita 
Mathematicam et medicinam in Universitate Conimbrigensi ab anno 1839 ad annum 1846 studuit. Post aliquot difficultates politicas, anno 1849 munus professoris zoologiae in schola polytechnica (hodie universitate) Olisiponensis adeptus est.

Posteriorius, departimentum zoologiae Musei Nationalis Historiae Naturalis Olisiponensis, quod in eius honorem anno 1905 Museum Bocage vocatum est, rexit.

Etsi constitutus est anno 1772 a Dominicus Augustinus Vandelli (1732-1816), constitutus est, Bocage praestitium et dignitatem huic museo contulit. Gratia coloniarum Lusitanarum in Africa, Asia et America, collectae cito locupletatae sunt. Bocage etiam alias ab Francia accepit, ut compensatio pro furto priorum collectarum quae Lusitani fecerunt exercitus Napoleonici in anno millesimo octingentesimo septimo commiserant, etiam ex sponte Stephani Geoffroy Saint-Hilaire (1772-1844).

Categoria:Naturalistae
Categoria:Politici Portugalliae
Categoria:Nati 1823
Categoria:Mortui 1907
Succès Masra

**Succès Masra** vel litteris Arabicis سوكسيه ماسرا (die 30 Augusti 1983 natus) est oeconomus et politicus Tzadiae. E die 1 Ianuarii 2024 primus minister meret.

Alumnus est , ubi arti rationariae studuit et Instituti Scientiarum Politicarum Parisiensis necnon universitatis Panthei et Sorbonae. Socius instituti gubernationis Africanae (*African Leadership Institute*) anno 2016 factus est. Die 3 Martii 2024, candidatum suum electioni praesidentiali die 6 Maii 2024 renuntiavit.

## Nexus externi 
* "2016 Fellows: Dr. Succès Masra" apud *African Leadership Institute*
* "Dr. Succès Masra" apud ''L'Harmattan*
* "Tchad: l’ex-opposant Succès Masra nouveau Premier ministre" (1 Ianuarii 2024) apud *RFI''
* "Tchad: l'ex-opposant Succès Masra au gouvernement, «une très bonne opération» pour le président de transition" (2 Ianuarii 2024) apud *RFI*
* H﻿amet Fall Diagne, "Qui est Succès Masra, l’un des leaders de l’opposition tchadienne ?" (20 Septembris 2022) apud *BBC News Afrique*

Categoria:Alumni Instituti Scientiarum Politicarum Parisiensis
Categoria:Alumni Universitatis Catholicae Africae Mediae
Categoria:Alumni Universitatis Parisiensis
Categoria:Gubernatores civitatum
Categoria:Politici Tzadiae
Planities montana Patomensis

thumb|Crater Patomensis
**Planities montana Patomensis** (Russice Патомское нагорье) est planities montana in Siberia Orientali; maior planitiei montanae Patomensis pars in regione Ircutensi, minor in territorio Transbaicalico sita est. Divortium aquarum Lenae, Vitimi et Tscharae (Olecmae accolae) est; a Lena de planitie elata Lenensi (*Lenskoie plato*) separatur; a Vitimo de planitiebus montanis Baicalensi Boreali et Palmaria, a Tschara de planitie elevata Olecmae et Tscharae. Patoma Maior et Patoma Minor in planitiei Patomensi oriuntur.

Altitudo media a 1200 ad 1300 m est. Punctum altissimum sine nomine 1924 m altum, coordinata  habet; mons notus Longdor 1771 m altus ad  situs est. Crater Patomensis, formatio originis non satis clarae, in planitiei situs est.

Taiga laricina planitiem operit; locis altioribus tundra montana patet.

## Notae
## Nexus externi
Patomensis
Categoria:Regio Ircutensis
Categoria:Territorium Transbaicalicum
Franciscus Fonseca

**Franciscus Fonseca** (Belizae in urbe die 11 Martii 1967 natus) est politicus Belizae. Alumnus Collegii S. Ioannis in urbe nativa, Universitatis Ludovicianae Meridio-occidentalis, Universitatis Indiarum Occidentalium est. Minister ab eruditione a mense Novembri 2020, deinde  ex mense Ianuario 2024 meruit, Ioanne Briceño primo ministro.

## Nexus externi 
* Ministri rerum externarum apud *Rulers.org*

Categoria:Alumni Universitatis Indiarum Occidentalium
Categoria:Alumni Universitatis Ludovicianensis
Categoria:Alumni Collegii Sancti Ioannis (Beliza)
Categoria:Ministri eruditionis
Categoria:Ministri rerum externarum
Categoria:Politici Belizae
Stephanus Barclay

**Stephanus Barclay**, nomine pleno vulgari *Stephen Paul Barclay* (die 3 Maii 1972 natus  in oppido Lancastriae) est politicus Angliae. A die 13 Novembris 2023 secretarius civicus a circumiectu meret, antecessore Theresa Coffey.

In oppido nativo educatus, Academiam Militarem iuxta Sandhurst frequentavit breveque temporis spatium in exercitu Britannico militavit. Apud collegium S. Petri Cantabrigiensium eruditus est. Legatus est Parlamento Britannico a die 6 Maii 2010 pro circulo Cantabrigiensi boreo-orientali. Secretarius civicus de Brexitu fuit a die 16 Novembris 2018, primis ministris Theresa May et Borisio Johnson; qui, Brexitu peracto, eum in officium secretarii principalis thesaurarii die 13 Februarii 2020, deinde cancellarii ducatus Lancastriensis die 15 Septembris 2021. Secretarius civicus a valetudine bis meruit, primum iussu Borisii Johnson a die 5 Iulii 2022 usque in 6 Septembris 2022 (quo die ipse Johnson demissionem suam effecit), rursus iussu Rishi Sunak a die 25 Octobris 2022 usque in 13 Novembris 2023.

## Bibliographia 
* Alexandra Topping, "Colleagues of Steve Barclay defend health secretary over bullying claims" in *The Guardian* (27 Aprilis 2023)

## Nexus externi 
* "Steve Barclay MP" (vita anno 2011 divulgata)

Categoria:Nati 1972
Categoria:Homines vivi
Categoria:Politici Angliae
Categoria:Legati Parlamento Britannico
Categoria:Alumni Collegii et Academiae Sandhurst
Categoria:Alumni Universitatis Cantabrigiensis
Categoria:De Brexitu agentes
Categoria:Ministri valetudinis
Categoria:Ministri circumiectus
Ioannes Almeida Garrett

**Ioannes** vulgo *João* **Almeida Garrett** (natus die 4 Februarii 1799 ad Portum Cale, mortuus die 10 Decembris 1854 Olisipone) poeta egregrius et vir publicus Lusitanus fuit.
## Vita
Ex anno 1816 Conimbrigae iuribus studebat, ubi cum tribus tragoediis in modum antiquum exaratis - i.e. »Xerxes«, »Lucrecia« et »Merope« - se produxit. Anno 1820 democratiae faventibus se aggregavit. Aetate undeviginti annorum in ministerio de rebus internis in educatione publica promovenda laborare coepit.

Isto tempore drama maxime ingeniosum pepigit, »Catão«. Veteribus politicis restauratis anno 1823 ei fugiendum erat. Profugus Angliam petivit ubi carmen romanticum-equestre »Magrico« scripsit et programma educatorium »Tratado de educação« (Londinii 1829) in lucem protulit. Inde ad Portum Gratiae a familia Laffitte invitatus est, ubi poesis »Camões« (Lutetiae 1825) in decem cantibus creata est. Hic amore patriae inflammatus mortem istius Camonii, poetarum Lustinorum maximi, cantavit; econtra versus epici-lyrici »Dona Branca ou a conquista do Algarve« (1826) satura quasi de monachis facti sunt: similia quoad genus scribendi apud Wieland habemus.

Rege Ioanne VI mortuo in patriam anno 1826 reitum est. Almeida Garrett pro diariis liberalibus operam navabat, antequam anno 1828 caparetur et rursus fugam peteret tyranno Michaele I regente. Denuo in Anglia visus est, ubi publicavit carmen illustre romanticum »Adozinda« (1828), paulo post novellarum cyclum »Bernal-Francez« necnon »Lirica de João Minimo« (Londinii 1829; Arcadica quae olim in universitate confecerat)

Anno 1832 ab insula Terceira Azorum in expeditione profectus est in exercitu Petri IV (Azorum). Tunc Portu Calensi minister rerum internarum creatus est. Regina Maria II tumultus sedavit; ille autem annis inter 1834 et 1836 Bruxellis Lusitanorum legatus  fuit et rebus novis Septembribus finitis senator anno 1837 creatus est: in curia se oratorem illustrissimum praebuit.

Tum Ioannes scriptor in theatrum nationale instituendum attendit. Critici eius opus »Auto de Gil Vicente« (1838) primum drama pure Lusitanum declaraverunt. Ecce dramata alia quae posteritati tradidit: »D. Filippa de Vilhena« (1840), »Alfageme de Santarem« (1841), »Sobrinha do Marquez«, et praeclarum »Frei Luiz de Sousa« (1844). In mythistoria autem scribenda semel modo apparuit: »O Arco de Sant' Anna« (1846). Magni aestimantur »Viagens na minha terra« (1837) in prosa, cum lyricae res gratia plenae sint in »Folhas cahidas« (1852). Historias in plebe notas colligens scripsit »Romanceiro« (1851–53), de quibus Wolf fecit »Proben portugiesischer und katalonischer Volksromanzen« (Vindobonae 1856) et germanophonis mundum ignotum explicavit.

## Nexus externi
*Vicifons
*vita in foro historico Lusitano quodam legibilis
Ferdinandus Keller

**Ferdinandus Keller** (natus Carolsruhae die 5 Augusti 1842; mortuus in Civitate Badenia 8 Iulii 1922) fuit pictor Germanicus more Historismi. Eius magnum opus decennii noni saeculi undevicensimi est pictura titulo *Markgraf Ludwig Wilhelm von Baden nach der Schlacht bei Slankamen,* sive "Marchio Ludovicus Gulielmus de Badenia post Pugnam ad Slankamen Gestam."

## Vita
Keller primum a patre suo pingere didicit, qui erat aedificiorum inspector, et picturas olearias pingebat. Cum Keller in Brasilia cum familia ab anno 1857 usque ad 1862 esset, ut pictor fieret constituit. Mense Novembri 1867, Romam venit, ubi usque ad 1869 commorabatur. Ibi Anselmum Feuerbach cognovit, amboque officinam in eadem domo habebant.
[thumb|upright=0.8|"Floram" anno [1883 pinxit.]]

## Bibliographia
* Eva-Maria Froitzheim: *Ferdinand Keller (1842–1992). Gemälde, Zeichnungen* (= *Bildhefte der Staatlichen Kunsthalle Karlsruhe.* Nr. 15.) Karlsruhe 1992, ISBN 3-925212-18-3.
* Biographia Ferdinandi Keller secundum lexicon civitatis Carolsruhae (Germanice)

## Nexus externi
Keller, Ferdinandus
Planities montana Palmaria

thumb|Calar flumen Witimi accola in planitie montana Palmaria.
**Planities montana Palmaria**, vulgo **Stanovoie** (Russice Становое нагорье) est planities montana in Transbaicalia; per Buriatiam, regionem Ircutensem, et territorium Transbaicalicum extenditur. Circa 700 chm longa est, a lacus Baicalis extremitate boreali ad fluxum medium Olecmae fluvii. Olecma a iugo Palmario et Witimus a planitie montana Patomensi planitiem montanam Palmariam separat. Iuga Muiense Boreale et Muiense Australe et alia iuga partes planitiei montanae Palmariae sunt. Iuga demisionibus magnis divisa sunt. Punctum altissimum est mons Gigas Muiensis (*Mujskij gigant*), 3067 m altus, in iugo Muiensi Boreali situs. 

Witimi et Olecmae accolae multi et Angara Superior, quae in Baicalem se effundit, et Tschaia Lenae accola in planitie montana Palmaria oruintur.

Ferrum et cuprum et fluorites et carbo hic inveniuntur. Taiga laricina planitiem operit; locis altioribus tundra montana patet, demissiones paludinosae sunt cum vallibus multis vere inundatis.

## Notae
## Nexus externi
Palmaria
Categoria:Buriatia
Categoria:Regio Ircutensis
Categoria:Territorium Transbaicalicum
Angara Superior

**Angara Superior** (Russice *Верхняя Ангара*, Buriatice *Дээдэ Ангар мүрэн*) est flumen in Buriatia, quod 438 chiliometra patet; secundum a longissimo (post Selengam) est flumen Buriatiae et lacus Baicalis accola. In planitie montana Palmaria inter iuga Muiense Boreale et Delianuranicum oritur. In fluxu superiore amnis montanus rapidus est, in fluxu medio et inferiore per demissionem paludinosam fluit; cum Kitschera fluvio in unum Baicalis sinum  (*sor*) se effundit, lingua terrae harenosa a lacu separatum, Vici aliquot ad Angaram Superiorem siti sunt. Ferrivia a Baicale ad Amurem prope ad ripam fluxus superioris it.

*Hucho taimen, Thymallus, Lota lota, Leuciscus idus, Esox lucius, Perca fluviatilis* notabiles Angarae Superioris pisces sunt.

## Notae 
## Nexus externi 
Categoria:Baical
Categoria:Buriatia
Categoria:Flumina Russiae Asiaticae
Categoria:Systema Ieniseae fluminis
Ladislaus Kosiniak-Kamysz

**Ladislaus**, vulgo *Władysław* **Kosiniak-Kamysz** (Cracoviae natus die 10 Augusti 1981) est medicus et politicus Polonus. 

Nepos coloni, filius politici Andreae qui minister valetudinis annis 1989–1991 meruerat (communistis nuper e potestate deiectis), Ladislaus Kosiniak-Kamysz in urbe nativa educatus est ubi lyceum Ioannis Sobieski frequentavit. Alumnus est scholae medicae Universitatis Iagellonicae ubi gradum doctoris anno 2010 ascendit: ibi in collegio medico laborare coepit, sed, iam sodalis factionis populi Polonici, die 18 Augusti 2011 minister laboris rerumque socialium factus est, primo ministro Donaldi Tusk; quo officio usque in 16 Novembris 2015 functus est. Eo mense, factione sua in comitiis nationalibus malo successu contendente, Ladislaus Kosiniak-Kamysz dux factionis promotus est. Comitiis autem Novembris 2023 Donaldo Tusk sociisque bonus successus evenit: ergo Tusk a die 13 Decembris eius anni primus minister iterum merens Ladislaum Kosiniak-Kamysz in officiis primi ministri vicarii et ministri munitionis nationalis convocavit.

## Nexus externi 
* "Kosiniak-Kamysz Władysław Marcin" apud conventum nationalem Polonicum
* "Who’s who in Poland’s new government" (13 Decembris 2023) apud *Notes from Poland*

Categoria:Nati 1981
Categoria:Homines vivi
Categoria:Politici Poloniae
Categoria:Medici Poloniae
Categoria:Alumni Lycei Ioannis Sobieski Cracoviensis
Categoria:Alumni Universitatis Cracoviensis
Categoria:Ministri laboris
Categoria:Ministri munitionis
Martinus Kierwiński

**Martinus**, vulgo *Marcin* **Kierwiński** (natus Varsoviae in urbe die 22 Augusti 1976) est politicus Polonus. In exercitu Polonico breve temporis spatium militavit. Informatica et ingeniaria productionis apud Polytechnicum Varsoviense ab anno 2001 studuit; deinde apud officinam aviationis Varsoviensem operam dedit. Legatus estt conventui nationali Polonici ab anno 2011; director fuit a die 3 Februarii 2015 usque in 16 Novembris eiusdem anni consilii politici primae ministrae Evae Kopacz. Donaldo Tusk ad officium primi ministri mense Decembri 2023 rediens Martinum Kierwiński ministrum rerum internarum creavit.

## Nexus externi 
* "Marcin Kierwiński" apud conventum nationalem
* "Who’s who in Poland’s new government" (13 Decembris 2023) apud *Notes from Poland*

Categoria:Nati 1976
Categoria:Homines vivi
Categoria:Politici Poloniae
Categoria:Ingeniarii
Categoria:Alumni Polytechnici Varsoviensis
Categoria:Ministri rerum internarum
Isabela Leszczyna

**Isabela Leszczyna** (nata Czanstochovae die 3 Septembris 1962) est politica Polona. In urbe nativa educata, alumna est universitatis Iagellonicae Cracoviae (ubi philologiae Polonicae studuit) et scholae Scientiarum Oeconomicarum et Commercii Varsoviensis. Sodalis factionis , ab anno 2006 consiliaria municipalis Czanstochovae, ab anno insequenti legata est conventui nationali. Ministra valetudinis a die 13 Decembris 2023 meret, primo ministro Donaldo Tusk.

## Bibliographia 
* "Izabela Leszczyna wiceministrem finansów. Jako pierwsza częstochowianka" (12 Aprilis 2013) in *Gazeta*

## Nexus externi 
* Situs privatus
* "Who’s who in Poland’s new government" (13 Decembris 2023) apud *Notes from Poland*

Categoria:Nati 1962
Categoria:Homines vivi
Categoria:Politici Poloniae
Categoria:Ministri valetudinis
Categoria:Alumni Universitatis Cracoviensis
Categoria:Alumni Scholae Scientiarum Oeconomicarum et Commercii (Varsovia)
Versus Alexandrinus

**Versus Alexandrinus** (Francogallice *vers alexandrin*) est versus syllabicus Francogallicae originis duobus hemistichiis compositus; hemistichium utrumque sex syllabas habet. Versus Alexandrinus sensu stricto binas rimas habet, et rimae femininae et masculinae alternantur (*aaBBccDD...*):

:Parmi ces grands sujets | d’allégresse publique, (*a*)
:Vous portez sur le front | un air mélancolique: (*a*)
: Votre humeur paroît sombre; | et vous semblez, ma sœur, (*B*)
: Murmurer en secret | contre notre bonheur. (*B*)
:::''(Petrus Cornellius. "Toison d'or (i.e. 'Vellus aureum')"*

Nicolaus Boileau in *Arte poetica* docet  divisionem syntacticam, etsi non coincidet cum divisione hemistichiorum, ne eam contradicat, et haec regula rarissime laeditur.

Sed interdum et aliae formae dodecasyllabi "versus Alexandrinus" nominantur, vel cum ordine rimarum mutato, vel sine rimis ("Alexandrinus albus"), vel sine caesura loco solito posita. In litteris Theodiscis, Anglicis, Russicis aliisque, quibus versificatio syllabotonica in usu est, senarius iambicus (iambus sex pedum) cum caesura et rima "versus Alexandrinus" nuncupatur.

## Historia
In poesi epica populari Francogallica (*chanson de geste*) ortus est; fortasse ** est antiquissimum carmen notum hoc versu compositum. De *Historia Alexandri* in versione  nomen habere putatur. Sed ante saeculum XVI non satis vulgatus versus fuerat; decasyllabus fuit poeseos Francogallicae epicae versus solitus. A poetis Pleiadis Francicae, Ronsardo et Baifiο vulgatus est. Saeculo XVII et XVIII et odae, et carminis epicae, et tragoediae et comoediae versus est; tunc et per omnem Europam divulgatus. A saeculo XIX variae mutationes a poetis inducuntur; saeculo XX paene oblitus.

## Alexandrinus tridecasyllabus et tetradecasyllabus
Quamvis rima feminina in lingua Francogallica tantum per  formatur (et in lingua hodierna versus tantum scansione artificiali legi possunt), etiam versus Alexandrini cum clausula feminina non dodecasylbi, sed tridecasyllabi sunt; tales fuerunt et Alexandrini poeseos Occitanae, ubi hic versus eodem tempore, quo in Francogallica, ortus est. Tridecsyllabus cum caesura post sextam syllabam et in litteris Hispanicis "versus Alexandrinus" nominatur.
Quin etiam, in poesi populari Francogallica interdum et in caesura clausula cum "*e*"caduco" fieri poterat; tales versus iam tetradecasyllabi sunt. Eodem modo in litteris Italianis, cum lingua Italiana accentum in ultima syllaba rarissime habet, versus tetradecasyllabus cum caesura post septimam syllabam "Alexandrinus" nominatur (sed saepe et "versus Martellianus").

## Bibliographia
* Preminger, Alex; Scott, Clive; Brogan, T. V. F. (1993). "Alexandrine". In *The New Princeton Encyclopedia of Poetry and Poetics*. Novi Eboraci. pp. 30–31.
* Christian Wagenknecht: Alexandriner. In: *Reallexikon der deutschen Literaturwissenschaft''. Band 1. Verlag de Gruyter, Berolini & Novi Eboraci 1997.

Categoria:Versus
Categoria:Litterae Francogallicae
Zambry Abdul Kadir

**Zambry bin Abdul Kadir**, litteris Arabicis زمبري بن عبدالقادر (Pulau Pangkor in insula natus die 22 Martii 1962) est politicus Malaesiae. In insula nativa et in regno Perak educatus, alumnus est universitatis Temple Philadelphiae in Pennsilvania, etiam Universitatis Islamicae Internationalis Malaesianae Cualae Lumpuriae; apud ambas philosophiae theologicae studuit.

Primus minister (*menteri besar*) regni Perak a die 12 Maii 2009 usque in eundem diem 2018 functus est, rege Azlan Shah. Senator est Malaesiae a die 3 Decembris 2022; minister a rebus externis ab eodem die usque in 12 Decembris 2023, deinde minister eruditionis superioris, primo ministro Anwar Ibrahim. 

## Nexus externi 
* "Zambry rightful menteri besar, rules appeal court" (22 Maii 2009) apud *MY Sinchew*

Categoria:Nati 1962
Categoria:Homines vivi
Categoria:Politici Malaesiae
Categoria:Ministri rerum externarum
Categoria:Alumni Universitatis Temple
Categoria:Alumni Universitatis Islamicae Internationalis Malaesianae
Categoria:Primi ministri regnorum Malaesianorum
Mahometus Hasan

**Mahometus Hasan**, vulgo saepe *Mohamad bin Hasan* vel litteris Arabicis محمد بن حسن (Rantau in urbe natus die 2 Maii 1956) est argentarius et politicus Malaesiae. In urbe nativa et in regno Negeri Sembilan educatus, alumnus est Universitatis Malaicae ubi coniunctionibus internationalibus studuit. Primus minister Negeri Sembilan a die 25 Martii 2004 usque in 10 Maii 2018 functus est, regibus Ja'afar et Muhriz. Minister a munitione nationali Malaesiae a die 3 Decembris 2022, deinde minister a rebus externis a die 12 Decembris 2023 meruit, primo ministro Anwar Ibrahim.

## Bibliographia 
* "New Negeri Sembilan government praises Tok Mat's leadership, says will do better" in *New Straits Times* (12 Maii 2018)

Categoria:Nati 1956
Categoria:Homines vivi
Categoria:Politici Malaesiae
Categoria:Argentarii
Categoria:Ministri munitionis
Categoria:Ministri rerum externarum
Categoria:Primi ministri regnorum Malaesianorum
Categoria:Alumni Universitatis Malaicae
Decasyllabus

**Decasyllabus** (de Graecis δέκα, 'decem' + συλλαβή, 'syllaba') est versus decem syllabis compositus.

In versificatione classica syllabometrica vel Aeolica, ubi syllabae numerabantur, sed unaquaeque quantitatem definitam habebat, aliquot versus "decasyllabi" nominantur, ut decasyllabus Alcaicus.

In versificatione syllabica decasyllabus saepe invenitur. Notior est decasyllabus Francogallicus, qui poeseos epicae popularis versus principalis fuit; et *Cantilena de Rolando* decasyllabo composita est, et alia permulta carmina epica usque ad saeculum XVI; saeculo XVII versum Alexandrinum poetae praetulerunt. Sed interdum et postea decasyllabus in usu erat, ut in *Cimetière marin* (*Sepulchretum maritimum*), Pauli Valéry carmine laudato.

Caesuram post syllabam quartam decasyllabus Francogallicus habet, ut in partes impares versus dividitur:

:Carles li reis, | nostre emperere magnes
:Set anz tuz pleins |  ad estet en Espaigne...
:::(*Cantilena de Rolando*)

Etiam in poesi Serbica populari decasyllabus versus carminum epicorum principalis est. Decasyllabus Serbicus caesuram post syllabam quartam habens "asymmetricus" nominatur, sed saepius caesura post quintam syllabam ponitur ("decasyllabus symmetricus, *симетрични десетерац*").

Decasyllabus poesis epicae Lusitanae versus solitus est, saepe sine rimis; sed *Lusiadae* Camonii octavis decasyllabicis compositae sunt.

In poesi Italiana, Hispanica, Polonica, Dacoromanica decasyllabus in usu est.

Cum in versificationem syllabotonicam decasyllabus transponitur, saepius quinarius iambicus (iambus quinque pedum) fit. ut in *Fabulis Cantuariensibus* Galfridi Chaucer, versum epicum Francοngallicum imitantis.

## Fontes
* Jacques Charpentreau, *Dictionnaire de la poésie française*, Lutetiae, Fayard, 2006.
* https://www.treccani.it/enciclopedia/decasillabo/*Treccani*
* [*Enciclopedia Italiana*](https://www.treccani.it/enciclopedia/decasillabo_(Enciclopedia-Italiana)/)

Categoria:Versus
Categoria:Litterae Francogallicae
Diana Mondino

**Diana Mondino** (Cordubae in Argentina nata die 8 Augusti 1958) est oeconoma et politica Argentinae.

Rebus oeconomicis in Universitate Cordubensi Tucumanae studuit; studia persecuta est apud scholas commercialibus universitatum Navarrensis, Columbiae, Yalensis necnon universitatis Dominae Nostrae a Lacu. Apud societates plures commerciales operam dedit; directrix rerum institutoriarum universitatis Instituti Studiorum Macrooeconomicorum Bonaëropoli meruit. In rebus politicis non ante annum 2023 agere coepit. Cancellaria Argentinae, i.e. ministra rerum externarum, die 10 Decembris 2023 facta est a novo praeside Xaverio Milei.

## Bibliographia 
* Bernardo Vázquez, "Quién es Diana Mondino, la economista que liderará la lista de diputados de Javier Milei en la Ciudad" in *Clarín* (29 Maii 2023)

## Nexus externi 
* "Quién es Diana Mondino, una economista ortodoxa que llevará las relaciones internacionales de Javier Milei" (22 Novembris 2023) apud *Ambito*

Categoria:Nati 1958
Categoria:Homines vivi
Categoria:Oeconomi
Categoria:Politici Argentinae
Categoria:Alumni Universitatis Cordubensis Tucumanae
Categoria:Alumni Universitatis Navarrensis
Categoria:Alumni Universitatis Columbiae
Categoria:Alumni Universitatis Yalensis
Categoria:Alumni Universitatis Dominae Nostrae a Lacu
Categoria:Ministri rerum externarum
Categoria:Professores Universitatis Instituti Studiorum Macrooeconomicorum (Bonaëropolis)
Planities elevata Anadyrensis

[thumb|[Elgygytgyn lacus in  planitie Anadyrensi media]]
**Planities elevata Anadyrensis** est planities elevata in Siberia boreorientali (in districtu autonomo Tschucotico Russiae) sita. 

Pars est planitiei montanae Anadyrensis, quae inter  et planitiem montanam Kolymensem patet. Circa 400 chm lata et 150 chm longa est. Altitudo media planitiei elevatae 700-800 m est. Planitie media Elgygytgyn lacus situs est. Divortium aquarum Anadyris fluminis, quod hic oritur, et accolarum Colymae est. 

Basaltibus, andesitibus, dacitibus composita est. Tundra planitiem elevatam operit. 

## Notae
## Nexus externi
* *Encyclopaedia Russica magna*

Anadyrensis
Categoria:Districtus autonomus Tschucoticus
Caesura

**Caesura** (Graece τομή) in metrica est finis vocabuli hoc loco versus necessarius, qui in omnibus vel multis versibus iteratur et versum in hemistichia vel cola dividit. 

In metrica classica solum iste finis vocabuli necessarius "caesura" nominabatur, qui pedem in partes caedat; qui autem inter pedes caditur, est diaeresis. Sed in metrica nova vox "diaeresis" oblita est, et quicumque finis vocabuli necessarius "caesura" nuncupatur.

## Exempla
### Hexameter
Exempli gratia, hexameter dactylicus Graecus caesuram mediam plerumque habet, cuius duae formae sunt; saepius caesura media est "semiquinaria" (πενθημῐμερής), quae pedem tertium dimidiat (et sic quinque dimidias partes pedis a reliqua parte lineae separat):
:**Ὣ**ς εἰπ**ὠ**ν ἡγ**εῖ**ϑ᾽, || ἡ δ᾽ **ἕ**σπετο Π**α**λλὰς Ἀϑ**ή**νη...
:::(Homerus, *Odyssea* I, 125)
:Áurea príma satá [e]st || aetás, quae víndice núllo…
:::(Ovidius, *Metamorphoses* I, 89)

Rarior est caesura  "post tertium trochaeum" (τομή κᾰτά τρίτον τροχαῖον):
:**Οἰ**ων**οῖ**σί τε π**ᾶ**σι· || Δι**ὸ**ς δ᾽ ἐτελ**εί**ετο β**ου**λη...
:::(Homerus, *Ilias* I, 5)
:Pándite núnc Helicóna || deáe, cantúsque movéte…
:::(Vergilius, *Aeneis* VII, 64)

Si caesura media abest, in tria cola versus dividitur caesuris duabus, quarum prima est "semitrinaria" (τριθημιμερής), altera "semiseptenaria" (ἑφθημιμερής):
:Δ**ι**ογεν**ὲ**ς || Λα**ε**ρτιάδ**η**, || πολυμ**ή**χαν᾽ Ὀδ**υ**σσεῦ...
:::(*Ilias* II 173)
:Quídquid id ést, || timeó Danaós || et dóna feréntes...
:::(Vergilius, Aen. II, 49)

Si semiseptenaria abest, "diaeresis bucolica" (διαίρεσις βουκολική) invenitur, quae pedes quintam et sextam separat.

### Trimeter et tetrameter
Trimeter iambicus caesuram post ancipitem secundam habet:
:Θε**οὺ**ς μὲν αἰτῶ || τ**ῶ**νδ' ἀπαλλαγ**ὴ**ν πόνων, 
:φρουρ**ᾶ**ς ἐτείας || μ**ῆ**κος, ἣν κοιμ**ώ**μενος...
:::(Aeschylus, *Agamemnon* 1-2)
:Satór deorum, || cúius excussúm manu 
:utráeque Phoebi || séntiunt fulmén domus...
:::(Seneca, *Hercules Oetaeus* 1-2)

Tetrameter trochaeicus non caesuram, sed diaeresin post dipodiam secundam habet;
:θ**υ**μέ, θύμ', ἀμ**η**χάνοισι || κ**ή**δεσιν κυκ**ώ**μενε... 
:::Archilochus, frg. 128
:Vér novum, ver iám canorum, || vére orbis nátus est...
:::(*Pervigilium Veneris* 2)

In versibus melicis variae caesurae inveniuntur, sicut et in versibus recentioribus.

## Fontes
* West, M.L. (1982). *Greek Metre*. Oxoniae. pp. 38, 98, 152.
* Maas, P. (1962) *Griechische Metrik* p. 60.

Categoria:Versus
Megadeth

thumb|Megadeth mense Iunio anni 2018 canit.
**Megadeth** est grex musicus Americanus, a Davide Mustaine cantore et citharista anno 1983 conditus. Binis citharis rapide cantatis, difficilibus carminibus scriptis, et verbis de bello, religione, morte innotuit. Unus e Tetrade Magna (ut dicitur) gregum verberantium metallorum Americanorum numeratur, quorum ceteri sunt Anthrax, Metallica, et Slayer.

## Socii 
;Socii praesentes
* David Mustaine – vox, cithara electrica
* Iacobus LoMenzo – cithara gravis
* Dirk Verbeuren – tympana
* Teemu Mäntysaari – cithara electrica
;Socii praeteriti magni momenti
* David Ellefson – cithara gravis (1983-2002, 2010-2021)
* Martinus Friedman – cithara electrica (1990-2000)
* Nicolaus Menza - tympana (1989-1998)
* Shawn Drover – tympana (2004-2014)
* Christophorus Broderick – cithara electrica (2008-2014)
* Kiko Loureiro – cithara electrica (2015-2023)

## Discographia 
* *Killing Is My Business... and Business Is Good!* ("Necare Negotium Meum Est... et Negotium Bonum Est!") (1985)
* ''Peace Sells... but Who's Buying?* ("Pax Vendit... sed Qui Emit?") (1986)
* *So Far, So Good... So What!* ("Sic Tantum Bonum... Sic Quid!") (1988)
* *Rust in Peace* ("Rubigo in Pace") (1990)
* *Countdown to Extinction* ("Numerare Deorsum Exstinctioni") (1992)
* *Youthanasia* ("Iuvenithanasia") (1994)
* *Cryptic Writings* ("Scripti Cryptici") (1997)
* *Risk* ("Periculum") (1999)
* *The World Needs a Hero* ("Mundus Heroa Desiderat") (2001)
* *The System Has Failed* ("Systema Defecit") (2004)
* *United Abominations*  ("Abominationes Conciliati") (2007)
* *Endgame* ("Ludi Finis") (2009)
* *Thirteen* ("Tredecim") (2011)
* *Super Collider* ("Collisor Super") (2013)
* *Dystopia* ("Dystopia") (2016)
* *The Sick, the Dying... and the Dead!* ("Aegri, Morientes, et Mortui!") (2022)
* *Megadeth'' (2026)

## Nexus externi 
* Situs interretialis gregis proprius.

Categoria:Articles with hCards
Categoria:Grave metallum
Categoria:Greges musicae metalli
Categoria:Greges musici Civitatum Foederatarum
Iacobus Cafiero

**Iacobus**, vulgo *Santiago* ** Cafiero** (in urbe Sancti Isidori prope Bonaëropolim natus die 30 Augusti 1979) est politicus Argentinae.

Nepos Antonii qui gubernator Bonaëropolis praesesque consilii ministrorum fuerat, filius Ioannis Pauli olim ministri evolutionis socialis, Iacobus Cafiero alumnus est Universitatis Bonaëropolitanae et universitatis Torquati di Tella eiusdem urbis. Praeses consilii ministrorum fuit a die 10 Decembris 2019, praeside Alberto Fernández; ab eodem cancellarius Argentinae, i.e. minister rerum externarum, die 20 Septembris 2021 promotus est. Quo munere usque in 10 Decembris 2023 functus est, Xaverio Milei denuo praeside creato.

## Bibliographia 
* Pablo Ibáñez, "Quién es Santiago Cafiero, mano derecha de Alberto Fernández y peronista de sangre azul" in *Clarín* (6 Decembris 2019)
* Gabriel Sued, "Santiago Cafiero es el jefe de Gabinete de Ministros: el joven que se convirtió en la mano derecha de Alberto Fernández" in *La Nación* (6 Decembris 2019)

Categoria:Nati 1979
Categoria:Homines vivi
Categoria:Politici Argentinae
Categoria:Ministri rerum externarum
Categoria:Alumni Universitatis Bonaeropolitanae
Categoria:Alumni Universitatis Torquati di Tella
Mahometus Ṣabāḥ al-Sālim al-Ṣabāḥ

**Mahometus Ṣabāḥ al-Sālim al-Ṣabāḥ**, litteris Arabicis الشيخ محمد صباح السالم الصباح (die 10 Octobris 1955 natus) est politicus Cuvaiti et familiae regnantis proles.

Filius est Ṣabāḥ al-Sālim al-Ṣabāḥ, qui minister rerum externarum annis 1962 et 1963 meruerat et emirus ab 1965 usque in 1977 regnaverat. Mahometus ipse alumnus est collegii Claremont McKenna in California et universitatis Harvadianae ubi gradum doctoris ascendit. Legatus est Cuvaitensis Civitatibus Foederatis ab anno 1993 usque in 2001; deinde minister rerum externarum fuit usque in diem 18 Octobris 2011: quo die officium suum renuntiavit propter corruptione regiminis Cuvaitensis: inquisitiones inde apud universitatem Oxoniensem persecutus est. Die 4 Ianuarii 2024 ab emiro Mišʿal al-Aḥmad al-Sabāh primus minister creatus est.

## Bibliographia 
* "Kuwait emir appoints Sheikh Mohammed Sabah al-Salem al-Sabah as prime minister" (4 Ianuarii 2024) apud *Reuters*

## Nexus externi 
* Curriculum vitae
* "Sheikh Dr. Mohammed Al-Sabah awarded Robert and John Bendetson Public Diplomacy Award" (2014)

Categoria:Nati 1955
Categoria:Homines vivi
Categoria:Politici Cuvaiti
Categoria:Alumni Universitatis Harvardianae
Categoria:Ministri rerum externarum
Categoria:Gubernatores civitatum
Categoria:Legati Cuvaiti
Categoria:Alumni collegiorum Claremont
Sālim ʿAbdullāh al-Jābir al-Ṣabāḥ

**Sālim ʿAbdullāh al-Jābir al-Ṣabāḥ**, litteris Arabicis سالم عبدالله الجابر الصباح (Cuvaiti in urbe natus die 24 Septembris 1957) est politicus Cuvaiti. Alumnus est universitatis Americanae Berytensis. Dum Beryti studens degebat uxorem duxit  nomine diurnariam. Legatus Cuvaitensis Coreae Meridianae ab anno 1998, Civitatibus Foederatis ab 2001 usque in 2022 meruit. Die 16 Octobris huius anni minister a rebus externis factus est, emiro Nawāf al-Aḥmad al-Sabāh. 

## Nexus externi 
* Vita olim apud legationem Cuvaitensem Vasingtoniae in urbe divulgata
* Mohammad Ali Salih, "In Recognition of Rima Al-Sabah's Social Activism in Washington" in *Al Majalla* (13 Maii 2022)

Categoria:Nati 1957
Categoria:Homines vivi
Categoria:Politici Cuvaiti
Categoria:Legati Cuvaiti
Categoria:Ministri rerum externarum
Categoria:Alumni Universitatis Americanae Berytensis
Iacobus Ading

**Iacobus Ading**, vulgo plenius *Jack J. Ading* (natus die 1 Septembris 1960 in atollo Ujelang) est politicus Insularum Marsaliensium. Alumnus est Universitatis Hawaiiensis Pacificae ubi arti rationariae studuit. Senator electus est anno 2007 pro atollis Enewetak et Ujelang. Minister  a vectigalibus meruit ab anno 2008 usque in 2012, iterum ab 2014 usque in 2016. Minister rerum externarum ab anno 2023 meret.

## Nexus externi 
* Senatores anno 2017 enumerati
* Senatores anno 2024 ineunte enumerati

Categoria:Nati 1960
Categoria:Homines vivi
Categoria:Politici insularum Marsaliensium
Categoria:Ministri vectigalium
Categoria:Ministri rerum externarum
Categoria:Alumni Universitatis Hawaiiensis Pacificae
Pur

**Pur** (Russice *Пур*) est flumen in districtu autonomo Iamalo-Nenetico Russiae. Fluminibus Piakupur et Aivasedapur (quorum nomina Nenetice *Pur gentis Piaku* et *Pur gentis Aivasedae* valent) prope ad urbem Tarko Sale confluentibus oritur; quae flumina ambo e decliviis borealibus Uvalium Sibiricorum fluunt. Per planitiem Sibiricam Occidentalem tundra paludinosa opertam multis maeandris et ramis 389 chm fluit. In sinum Tasensem, qui ad sinum Obiensem maris Karensis adiunctus est, prope ad ostium Tasi influit. *Urengoi* et *Korotčaevo* vici in ripis Tasi sitae suntt necnon Samburgum (*Samburg*) prope ad ostium eius. Anno 2020 prope ad Urengoi pons primus trans Purem constructus est.

## Notae 
## Nexus externi 
* Pur in *Fluviis Iamalis* 
* Pur in *registro nationali aquarum* 

Categoria:Flumina Russiae Asiaticae
Categoria:Districtus autonomus Iamalo-Neneticus
Categoria:Systema fluviorum maris Karensis
Fushimi

[thumb|[Fushimi Inari-taisha]]
thumb|upright=0.6|Situs districtus
**Fushimi** (Iaponice 伏見区,Fushimi-ku) est unus e undecim districtibus rectionis loci (Iaponice *ku*) qui Kyotum urbem in Iaponia constituunt.Urbs secundum censum anni 2015, 280 655 incolas habuit.
## Nexus externi 
* Situs interretialis regionis urbanae

Categoria:Kyotum
Hendecasyllabus

**Hendecasyllabus** (de Graecis ἕνδεκα, 'undecim' + συλλαβή, 'syllaba') est versus undecim syllabis compositus.

In versificatione classica syllabometrica vel Aeolica, ubi syllabae numerabantur, sed unaquaeque quantitatem definitam habebat, aliquot versus "hendecasyllabi" nominantur, ut hendecasyllabus Alcaicus, hendecasyllabus Phalaecius, hendecasyllabus Sapphicus.

In versificatione syllabica hendecasyllabus saepe invenitur. Notior est hendecasyllabus Italicus, quo omnes strophae usitatae poeseos Italianae compositae sunt, et tristichon catenatum, et sonetum, et sextinae, et octavae. Hendecasyllabus Italicus sine rimis versus exsolutus (*verso sciolto*) nominatur et in poesi epica saepissime usitatur. 

Hendecasyllabus Italicus accentum necessarium in decima syllaba habet, et numerus syllbarum exactus de verbo ultimo dependet (nam si proparoxytonon est, duodecim syllabas versum habet, etc.). Formae versus loco accentuum ceterorum definitae sunt; si quarta syllaba accentuata est, hendecasyllabus *a minore* in metrica Italiana nuncupatur, si sexta accentum habet, hendecasyllabus *a maiore* est. Caesura solita in hendecasyllabo Italiano abest (sed hendecasyllabus Francogallicus caesuram post quintam syllabam habet).

Etiam in poesi Hispanicus hendecasyllabus versus epicus principalis est; in metrica Hispanica versus cum prima et sexta syllaba accentuata *emphaticus* nominatur, cum secunda et sexta "heroicus", cum tertia "melodicus"; haec formae propriores putantur, sed et ceterae nomina habent. 

Poesis Lusitana, Polonica, Dacoromanica  hendecasyllabo etiam utuntur.

Cum in versificationem syllabotonicam hendecasyllabus transponitur, saepius quinarius iambicus (iambus quinque pedum) fit.

## Notae
## Fontes
* Michèle Aquien, *La Versification,* Lutetiae 2018
* 'Treccani*
* [*Enciclopedia Italiana''](https://www.treccani.it/enciclopedia/endecasillabo_(Enciclopedia-Italiana)/)

Categoria:Versus
Categoria:Litterae Italiae
Categoria:Litterae Hispanicae
Lacus Laacensis

thumb|Lacus Laacensis anno 2012
**Lacus Laacensis** est lacus Germaniae. In regione vulcanica Eifla prope ad urbes Antunnacum (8 chm), Bonnam (37 chm) et Confluentes (24 chm) iacet. In caldera formatus, formam ovalem habet et, areā circa 3,31 chiliometrorum quadratorum, est lacus maximus in Rhenania et Palatinatu. Ultima eruptio antiqui "vulcani Laacensis" circa annum  a.C.n. fuit. In ripis lacus abbatia Sanctae Mariae sita est.

## Etymologia 
Nomen est pleonasticum; nam Theodisce "Laacher" de verbo latino "lacūs" (in lingua Theodisca antiqua "lacha") derivatum est, et "See" est interpretatio verbi Latini "lacūs" in lingua Theodisca moderna. Cum tempore lacus et abbatiae nomen dedit, cui anno 1863 a Societate Iesu nomen "Maria Laach" impositum est.

## Notae 
## Nexus externi
Categoria:Calderae
Categoria:Lacus Germaniae
Categoria:Rhenania et Palatinatus
Tristichon catenatum

**Tristichon catenatum** (Italice *terzina, terza rima*) est forma strophica vel ordo rimarum, cum tristichi cuiuscumque versus primus et ultimus unam rimam habent, medius alteram, et haec altera est rima versus primi et ultimi tristichi sequentis. Sic quasi catena formatur, cuius anuli  renodari nequeunt: **aba bcb cdc ...**  Carmen tristichis catenatis compositum a linea sola finitur, quae rimam mediam tristichi ultimi habet: **... xyx yzy z**.

Originis Italianae forma est et saepe *tristichon Dantesianum* appellatur, nam *Divina comoedia* Dantis sic scripta est. Dantes primus eo usus est, sed non ultimus; sunt in poesi Italiana et alia opera sic composita, in linguis ceteris praesertim versiones et imitationes *Divinae comoediae*.

Versus *Divinae comoediae* hendecasyllabus est, et paene semper tristicha catenata hendecasyllabica sunt, sed et exempla decasyllabica inveniuntur.

## Notae
## Nexus externi
* [De tristichis catenatis](https://www.treccani.it/enciclopedia/terzina_(Enciclopedia-Dantesca)/) in *Encyclopaedia dantesca* 
* De tristichis catenatis in *Encyclopaedia litterarum* 

Categoria:Strophae
Categoria:Litterae Italiae
Octava (discretiva)

* Octava est dies octavus a sollemnitate Christiana
* Octava est stropha  poetica
* Octava vel diapason est intervallum musicum
Rui Eduardus de Barros

**Rui Eduardus de Barros** (Cadique in oppido regionis Tombali mense Februario 1960 natus) est politicus Guineae Bissaviensis. Partim in civitate nativa, partim ad Conakry Guineae et Havanae in Cuba educatus est. Alumnus est Polytechicae Universitatis Iosephi Antonii Echeverria in hac urbe; rebus informaticis deinde Olisipone in Universitate Nova Olisiponensi et Norfolciae in universitate Veteris Dominionis studuit.

Secretarius ab aerario anno 2001, minister a vectigalibus anno 2003 factus est. Primus minister transitionis, regimine militari nuper abrupto, a die 16 Maii 2012 usque in 3 Iulii 2014 meruit. A praeside Umaro Sissoco Embaló iterum in officium primi ministri die 20 Decembris 2023 convocatus est.

## Nexus externi 
* Vita apud *Academy for Cultural Diplomacy*
* Vita brevis apud *Jula Consultancy*

Categoria:Nati 1960
Categoria:Homines vivi
Categoria:Politici Guineae Bissaviensis
Categoria:Ministri vectigalium
Categoria:Gubernatores civitatum
Categoria:Alumni Universitatis Novae Olisiponensis
Categoria:Alumni Polytechicae Universitatis Iosephi Antonii Echeverria
Categoria:Alumni Universitatis Veteris Dominionis
Octava (strophe)

**Octava** est stropha poesis recentioris octo versibus composita. Ordinem rimarum habet **abababcc**. 

In poesi Italiana a saeculo XIV vulgata est, cum Ioannes Boccacius multum ea uteretur. Postea carminum epicorum solita facta est, nam et  *Rolandus furiosus* Ariosti et *Hierosolyma vindicata* Tassi et *Lusiadae* Camonii octavis compositae sunt. 

Octavae Italianae et Lusitanae plerumque hendecasyllabicae sunt; in litteris Anglicis vel Theodiscis vel Russicis octava epica iambo quinque pedum imitatur. Sic *Dominus Ioannes* Byronis vel *Casa Columniana* (*Domik v Kolomne*) Alexandri Puškin composita sunt.

Forma octavae vetustior est "octava Siciliana" quae binas rimas habet ordine **abababab**. 

## Nexus externi
* De ottavis in *Treccani* 
* De ottavis in *Encyclopaedia litterarum* 

Categoria:Strophae
Categoria:Litterae Italiae
Karen Longaric

**Karen Longaric Rodríguez** (Sucre in urbe nata die 6 Augusti 1956) est politica Boliviae. Iuribus studuit apud universitatem Chuquisacensem, universitatem maiorem Pacensem Divi Andreae (ubi recentius professor fuit) et universitatem Havanensem (ubi gradum doctoris ascendit). Iuxta ministerium rerum externarum Bolivianum ab anno 1980 operam dedit.

Ministra rerum externarum a die 13 Novembris 2019 usque in 8 Novembris 2020 meruit, praeside ad interim Ioannina Áñez.

## Bibliographia 
* "Gabinete de Jeanine Áñez: Conoce uno a uno a los ministros de Estado" in *País* (14 Novembris 2019)

## Nexus externi 
* Vita brevis olim apud ministerium rerum externarum divulgata

Categoria:Ministri rerum externarum
Categoria:Politici Boliviae
Categoria:Professores Universitatis Maioris Pacensis Divi Andreae
Categoria:Alumni Universitatis Sancti Francisci Xaverii Sucrensis
Categoria:Alumni Universitatis Havanensis
Categoria:Iuris consulti
Categoria:Nati 1956
Categoria:Homines vivi
Rogelio Mayta

**Rogelio Mayta Mayta** (in urbe Pacensi natus die 16 Septembris 1971) est politicus Boliviae. Alumnus est universitatem maiorem Pacensem Divi Andreae in urbe nativa: ibi iuribus studuit. Recentius apud universitatem Catholicam Bolivianam Sancti Pauli iura civilia docuit. Minister rerum externarum a die 9 Novembris 2020 usque in 15 Novembris 2023 meruit.

## Nexus externi 
* Vita apud praesidatum vicarium divulgata
* Vita olim apud ministerium rerum externarum divulgata
* "Mayta, exabogado de las víctimas de @Octubre' va como candidato por el MAS" (19 Iulii 2019) apud *Noticias Fides*

Categoria:Alumni Universitatis Maioris Pacensis Divi Andreae
Categoria:Iuris consulti
Categoria:Ministri rerum externarum
Categoria:Politici Boliviae
Categoria:Professores Universitatis Catholicae Bolivianae Sancti Pauli
Celinda Sosa

**Celinda Sosa Lunda** (Yesera in oppido praefecturae  nata die 13 Octobris 1963) est politica et argentaria Boliviae. Diu pro iuribus mulierum regionis suae agebat. Ministra productionis commerciorumque minorum ab anno 2006 duos fere annos functa est, praeside Evo Morales. Praeses vicaria Argentariae Evolutionis Productivae (*Banco de Desarrollo Productivo*) ab anno 2020 merebat. Ministra rerum externarum die 27 Novembris 2023 creata est, praeside Ludovico Arce.

## Bibliographia 
* "La tarijeña Celinda Sosa es la nueva ministra de Relaciones Exteriores" in *El País* (27 Novembris 2023)
* Ramón Jara A., "Quién es Celinda Sosa, la primera mujer indígena en asumir como canciller de Bolivia" (29 Novembris 2023) apud *EMOL*
* Luciana Jáuregui J., "Las Bartolinas en el campo del MAS: la lucha por la representación política" in *Migrana* no. 20 (2016) pp. 94-103

## Nexus externi 
* Vita apud ministerium rerum externarum
* Milenka Parisaca, "La mujer que impulsó la proyección de las empresas estratégicas es posesionada canciller de Bolivia" apud *Nodal*

Categoria:Ministri rerum externarum
Categoria:Politici Boliviae
Ioab Gallant

**Ioab Gallant**, litteris Hebraicis יואב גלנט (Ioppae natus die 8 Novembris 1958) est miles et politicus Israëlis.

Filius est Iudaeorum origine Polonico, videlicet matris refugae qui nave *Exodo 1947* Israëlem attingere temptabat annoque insequenti ibi pervenit, patris rebellatoris qui in Polonia et Ucraina per secundum bellum mundanum, in Israële contra Arabes anno 1948 pugnavit. Ioab ipse, praenomen ex expeditione Ioab eiusdem anni habens, Givatayim in urbe educatus, apud universitatem Haifensem eruditus est.

Classiarius ab anno 1977 usque fere 1983 militavit: deinde lignarius in Alasca laboravit, sed post aliquot annos in exercitum Israelensem rediit. Secretarius a rebus militaribus iuxta primum ministrum anno 2002 factus est. Ab 2002 limitem meridianam direxit. Ab anno 2006 quattuor annos expeditiones in Gazam alibique misit, lata destructione effecta, iuribus internationalibus nonnumquam transgressis, rebus haud resolutis. Munus directoris exercitus omnis (*chief of staff*) anno 2010 frustra petivit. 

Anno 2015 legatus est conventu nationali ministerque constructionis factus est. Die 31 Decembris 2018 ad factionem Likud se iunxit: die insequenti minister immigrationis et integrationis factus est. Minister eruditionis a die 17 Maii 2020, minister a munitione a die 29 Decembris 2022 meruit.

Die 20 Maii 2024, Tribunal criminale internationale crimen custodiae de Ioab Gallant cum Beniamino Netanjahu et grecis Hamas publicavit, ratione scelis bellici sub Bello Israëlo-Hamasianum.

## Notae 
## Bibliographia 
* Yaakov Katz, "Who is Yoav Galant?" in *Jerusalem Post* (22 Augusti 2010)

## Nexus externi 
* Yedioth Ahronoth, "Yoav Galant's race to the top" (24 Augusti 2010) apud *Ynetnews.com*

Categoria:Nati 1958
Categoria:Homines vivi
Categoria:Politici Israelis
Categoria:Milites Israelis
Categoria:Ministri eruditionis
Categoria:Ministri munitionis
Categoria:Alumni Universitatis Haifensis
Trimeter iambicus

**Trimeter iambicus** est versus Graecus et Latinus usitatissimus, quem Iambographi antiqui, ut Archilochus et Semonides, uti solebant, et quo tragoediae et comoediae dialogi componuntur, praeter versificatas fabularum Aesopicarum narrationes aliaque artis genera.

Non iambus simplex unum metrum habetur, sed dipodia (vel syzygia, συζυγία) iambica; trimeter tribis dipodiis iambicis compositus est. Dipodiae syllaba prima non brevis, sed anceps habetur; caesuram saepe post secundam ancipitem trimeter iambicus habet:

:× – ⏑ –   × | – ⏑ –   × – ⏑ × 
:πόλλ' οἶδ' ἀλώπηξ, | ἀλλ' ἐχῖνος ἓν μέγα.
::::*Margites*, frg. 4b.

## Solutiones
Syllabae longae trimetri *solvi* possunt, id est duobus brevibus substitui:
:⏑ – ⏑ –   – | **⏑⏑** ⏑ –   ⏑ – ⏑ × 
:πρὸ τῶνδε φωνεῖν· **τίνι** τρόπῳ καθέστατε...
::::Sophocles, *Oedipus rex* 11.
Syllaba longa tertia hic soluta est.

In comoedia etiam ancipites solvuntur (sed non ante longam solutam, proceleusmaticus prohibitus est):
: **⏑⏑**  – ⏑ –   – | – ⏑ –   ⏑ – ⏑ × 
:**ἐπί**δηλον ἡμῖν τοῖς προσώποισιν ποεῖν...
::::Aristophanes, *Equites* 38.
Anceps prima hic soluta est.

Variis limitationibus solutiones stringuntur, quae a iambographis vetustioribus ad Plautum laxantur; nam in palliata etiam pro brevi duae breves ponuntur.

## Variationes
Trimeter catalecticus est versus lyricus rarus, quem ex Alcmano et ex epodis Archilochi novimus. Ei syllaba ultima deest:

:× – ⏑ –   ×  – ⏑ –   ⏑ – × 
:κλίναι μὲν ἑπτὰ καὶ τόσαι τραπέσδαι...
::::Alcman, frg. 19.

Choliambus est alia trimetri forma mutata.

## Nexus interni
* Tetrameter iambicus

## Nexus externi
* Willem Johann Wolff Koster,  ''Traité de métrique grecque ; suivi d'un Précis de métrique latine'', Lugduni Batavorum, Sijthoff, 1936.

Categoria:Versus